Shozin Sølvhår – Lise Bidstrup
I landet Gomun, hvor den ondskabsfulde Rauz hersker, bor den elleveårige dreng Dogan. Han har for første gang i sit liv fået lov til at gå på gøglerpladsen alene og er spændt, da han tager af sted for at opleve den farvestrålende lejr og gøglernes imponerende kunstner. Da han kommer hjem, er huset brændt, hans familie forsvundet, og for at gøre ondt værre forfølges han pludselig af Rauz´ værste håndlangere, de sorte bødler. Fortvivlet flygter Dogan gennem byens gader uden at vide, at grunden til hans kvaler skal findes i en historie, som er blevet fortalt gennem generationer. Historien om legenden fra Gomun.
Dystre tider hersker i Gomun. Rauz strammer sit greb om landets indbyggere, og alle venter kun på, at Shozin skal udleve legenden om landets befrielse. Den eneste person, der ikke ønsker dette, er Shozin selv. Han holder stædigt fast på, at han er en ganske almindelig dreng ved navn Dogan. Da han ikke længere kan udsætte det, drager Shozin mod Duarskoven, hvor han ifølge legenden skal tæmme den magiske hest Sharr. Rejsen, der skal besegle hans skæbne, er lang og farefuld, og det er ikke kun Rauz og de sorte bødler, der prøver at forhindre Shozin i at nå sit mål.
Tiden er ved at løbe ud for Fotuín og Gomun. Rauz´ angreb bliver mere voldsomme for hver dag, og det går nu ud over alle indbyggere i landet. Inden Shozin og Sharr kan udleve legenden og forhåbentlig redde landet, skal Shozin gennemgå den sidste prøve. Viljens prøve. Sammen med den magiske hest drager han af sted mod Fatallsøen, hvor han bliver stillet over for det sværeste valg nogensinde. Valget mellem liv og død. Valget mellem ham selv og Gomun.
En historie om en modvillig helt, der bestemt ikke ser sig selv som en person,
der kan redde noget som helst.
“Rigtig spændende fantasyhistorie - og så er den let at læse!”
"- Fuld af fantasy og spænding og ikke til at slippe."
Bibliotekar, Lejre Bibliotek
"...Der er smæk for skillingen, når drømmen om at redde
verden skal realiseres..."
"4 dejlige bøger du ikke kan lægge fra dig når først du er
gået igang med dem."